tomron87/hebrew-wikipedia-sentences-corpus huggingface dataset:
היסטוריה של רפואה, בריאות הציבור ופיקוח רפואי במצרים, פלסטין ובישראל.
סקסולוגיה, העברת ידע רפואי ומדיניות בריאות בתקופה המודרנית.
מדיניות פיקוח על שימוש בסמים במזרח התיכון בראשית המאה ה-20.
קוזמא מדגישה כי ניתוחים היסטוריים של המזרח התיכון צריכים לכלול נקודת מבט מגדרית שתשקול גם את חוויותיה של האישה במרחבים החברתיים, ולא רק את ההיסטוריה הפוליטית או הצבאית של הגברים.
היא סבורה כי מחקר המעביר מבט אזורי בינלאומי מרחיב את הבנת התהליכים מעבר לגבולות לאומיים, ומשלב את תנועת האנשים, מושאי הסחר והידע הרפואי.
במחקרה על תולדות הרפואה היא טוענת כי ידע רפואי במזרח התיכון לא הועתק באופן פסיבי מן המערב, אלא עובר תרגום, התאמה והפצה ברשתות אזוריות רבות.
באשר לממשל קולוניאלי ולמדינה מודרנית, קוזמא מצביעה על כך שמנגנוני פיקוח רפואי למשל בדיקות פורנזיות במצרים במאה ה-19 הם חלק מהמנגנונים של מדינה וממשל, אך גם המקום שבו פרטים ונשים פועלים, ואינם רק מקבלי החלטות פסיביים.
היא קוראת למחקר היסטורי שיתבסס על ארכיונים בשפות ובמדינות שונות, וישקף את הדינמיקות החברתיות והתרבותיות ברמה המקומית והאזורית גם יחד.
בדיון באוניברסיטה בנוגע לתוכנית להכשרת חיילים מטעם צה"ל ביחידה אקדמית של האוניברסיטה, כתבה כי "ללמוד היסטוריה של המזרח התיכון בכיתה מעורבת של חיילים ואזרחים פוגע במה שאפשר או לא אפשר לומר".
בהקשר זה היא הצביעה על כך שמעמדם של חיילים בכיתה עשוי לפגוע בדינמיקה בין סטודנטים ישראלים-פלסטינים ולהשפיע על תחושת הביטחון של הסטודנטים.
ליב ראנדגרן טיילר היא שחקנית קולנוע ודוגמנית אמריקאית.
בתו של סולן להקת אירוסמית', סטיבן טיילר, ושל בבה בואל, דוגמנית וזמרת.
טיילר התחילה בקריירה בדוגמנות בגיל 14, אך לאחר פחות משנה החליטה להתמקד במשחק.
בהמשך, טיילר התפרסמה במיוחד מהופעתה בסרטים "ארמגדון" וסדרת סרטי שר הטבעות.
מאז 2003, טיילר משמשת כשגרירת רצון טוב של קרן האו"ם לילדים (יוניסף) של ארצות הברית, וכפרזנטורית עבור ליין הבושם והקוסמטיקה של ז'יבנשי.
נולדה בשם ליב ראנדגרן (Liv Rundgren) בבית החולים מאונט סיני, ניו יורק שבארצות הברית למשפחה נוצרית ממוצא גרמני, איטלקי, פולני ואנגלי.
הבת הבכורה של בבה בואל, דוגמנית, זמרת, ונערת פלייבוי לשעבר (מיס נובמבר 1974), וסטיבן טיילר, הסולן של להקת אירוסמית'.
אמה קראה לה על שם השחקנית הנורווגית ליב אולמן, לאחר שראתה את אולמן בשער של מדריך הטלוויזיה ב-5 במרץ 1977.
לה שלושה אחים-למחצה מצד אביה: מיה טיילר (נולדה בשם מיה אביגייל טלריקו, בשנת 1978), צ'לסי אנה טלריקו (נולדה בשנת 1989), וטאג' מונרו טלריקו (נולד בשנת 1992).
סבתא שלה מצד אמא שלה, דורותיאה ג'ונסון, הקימה את בית הספר פרוטוקול של וושינגטון.
בלידתה, טענה בואל כי כוכב הרוק טוד ראנדגרן הוא אביה הביולוגי של טיילר.
בגיל 8, טיילר גילתה שהיא בתו של סטיבן טיילר, לאחר שפגשה אותו ושמה לב שהיא דומה לבתו השנייה, מיה.
כאשר שאלה את אמא שלה אודות הדמיון, הסוד התגלה.
האמת בנוגע לאבהות של טיילר לא הפכה לציבורית עד כעבור חמש שנים, בשנת 1991, כאשר שינתה את שמה מראנדגרן לטיילר, אבל שמרה על שמה הקודם כשם אמצעי.
הסיבה המוצהרת של בואל להחלטה הראשונית הייתה כי סטיבן היה מכור לסמים בזמן הלידה שלה.
מאז שלמדה את האמת לגבי אביה, ליב וסטיבן פיתחו מערכת יחסים קרובה.
הם גם עבדו יחד באופן מקצועי, לראשונה כאשר הופיעה בקליפ של אירוסמית' עבור "Crazy" בשנת 1993 ושנית כאשר אירוסמית' ביצעו רבים מן השירים של הסרט "ארמגדון" מ-1998, שבו כיכבה ליב טיילר.
טיילר למדה בפורטלנד, מיין, לפני ששבה לניו יורק עם אמה בגיל 12. למדה במכינת יורק בניו יורק במשך לימודי הביניים והתיכון, לאחר שאמה וידאה שבית הספר יתאים להפרעת קשב וריכוז של טיילר.
סיימה בשנת 1995, ועזבה כדי להמשיך בקריירת המשחק שלה.
כשנשאלה על הדרך שבה בילתה את ילדותה, אמרה טיילר:.
"בשבילי, לא הייתה לי ממש ילדות בגיל ההתבגרות, משום שאני עובדת מאז שהייתי בת 14. אבל זה גם מנע ממני מלהיכנס לצרות.
בזמן שכולם עשו סמים וחגגו כמו משוגעים, הייתי בעבודה על סרט בטוסקנה ...
נהנת בדרך שלי, אבל זה היה שונה.
אני לא מתחרטת, אני אוהבת את הדרך בה החיים שלי הלכו".
בגיל 14, קיבלה טיילר את תפקיד הדוגמנות הראשון שלה בסיוע של פולינה פוריסקובה שצילמה תמונות שלה, שבסופו של דבר הגיעו למגזין "אינטרוויו".
עם זאת, הפכה משועממת מקריירת הדוגמנות שלה לאחר פחות משנה, והחליטה לנסות להיכנס למשחק.
אף פעם לא לקחה שיעורי משחק.
טיילר נודעה לראשונה לקהל הטלוויזיה כאשר כיכבה לצד אלישה סילברסטון בווידאו קליפ לשיר "Crazy" של אירוסמית' (להקתו של אביה) משנת 1993.
הופעת הבכורה של טיילר הייתה בסרט "שתיקה קטלנית" בשנת 1994, שם שיחקה את אחותו הגדולה של ילד אוטיסט.
בשנת 1995 כיכבה בדרמה הקומית "רקורד חזק".
טיילר תיארה את רקורד חזק בתור אחת החוויות הטובות ביותר שאי פעם עברה.
זמן קצר לאחר מכן, בשנת 1995 קיבלה תפקיד משנה בדרמה של ג'יימס מנגולד "כבד", בתור קלי, מלצרית צעירה ותמימה.
תפקיד פריצת הדרך שלה היה "לגעת ביופי" ב-1996, בו גילמה את לוסי הרמון, נערה תמימה, ורומנטית שנוסעת לאיטליה בכוונה לאבד את בתוליה.
הסרט קיבל ביקורות מעורבות, אך הופעתה של טיילר זכתה לתמיכת המבקרים.
לאחר מכן כיכבה בסרט "מה שאת עושה לי", סרט על להקת רוק בדיונית עם להיט פלא אחד בשם The Oneders, במעקב אחרי עלייתם בסערה לראש מצעד הפופ, ובאותה מהירות, הנפילה בחזרה לאלמוניות.
הסרט נכתב בבימויו של טום הנקס.
הוא גרף מעל 25,000,000 דולר ברחבי העולם, וזכה לביקורות אוהדות.
שנה לאחר מכן, הופיעה בסרט להמציא את האהבה, בו שיחקה את בתם של ויל פאטון וברברה ויליאמס.
הסרט מבוסס על סיפור קצר מאת סו מילר.
מגזין "אנטרטיינמנט ויקלי" הכריז על הופעתה של טיילר כמקסימה וגמישה.
באותה השנה, טיילר נבחרה על ידי המגזין "פיפל" בתור אחת מתוך 50 האנשים היפים ביותר.
בשנת 1998, טיילר כיכבה בסרט הפעולה "ארמגדון", שם שיחקה את בתו של הדמות של ברוס וויליס ומקור האהבה של הדמות של בן אפלק.
הסרט ספג ביקורות מעורבות, אבל היה הצלחה בקופות והרוויח 553,000,000 דולר ברחבי העולם.
בשנת 1999 לוהקה לסרט הדרמה "אונגין", סרט המבוסס על הרומן הרוסי מהמאה ה-19 בעל אותו השם מאת אלכסנדר פושקין, בו כיכבה כטטיאנה לרינה.
עבור הסרט טיילר נדרשה לשלוט במבטא בריטי, אם כי סטיבן הולדן מ"הניו יורק טיימס" כתב כי הניסיון שלה לקירוב למבטא הבריטי הוא "נרפה".
הסרט היה כישלון מבחינה כלכלית וביקורתית.
באותה השנה, הופיעה בסרט ההיסטורי הקומי "פלנקט ומקלין".
לאחר מכן הופיעה בשני סרטים בבימויו של רוברט אלטמן: "מי רצח את קוקי?" ב-1999, ו"הנשים של ד"ר טי" ב-2000. כשבסרטו "מי רצח את קוקי", הייתה חלק מאנסמבל שכלל את גלן קלוז, ג'וליאן מור, כריס אודונל, ופטרישה ניל.
על הופעתה קיבלה ביקורת חיובית מהמבקרים.
בסרט הקומדיה הרומנטית "הנשים של ד"ר טי" היא שיחקה את מרילין, פציינטית של דמותו של ריצ'רד גיר, והמאהבת של בתו הלסבית שגילמה קייט הדסון.
בשנים 2001 – 2003 גילמה את דמותה של ארוון בטרילוגיית הפנטזיה זוכת האוסקר "שר הטבעות".
בשנת 2004, שבה לשחק לצידו של אפלק בסרט "ג'רזי גירל.
ב-2008 כיכבה בדמותה של בטי רוס בסרט הריבוט "הענק הירוק", מבית אולפני מארוול, לצדו של אדוארד נורטון.
בהמשך, טיילר שבה לגלם את הדמות בסרט "קפטן אמריקה: סדר עולמי חדש".
בשנים 2014–2017 שיחקה בסדרת המתח "הנותרים" ברשת HBO.
ב-2017, שיחקה במיני-סדרה הבריטית "להרוג את המלך".
בשנת 2018, הצטרפה טיילר לעונתה השנייה של הסדרה הבריטית "פרוצות", בה היא מגלמת את תפקיד ליידי פיצויליאם.
בשנת 2019, כיכבה בתור איב מק'ברייד בסרט "אד אסטרה" לצד בראד פיט.
בשנת 2020, החלה לשחק בסדרה "מוקד 911: טקסס" אך עזבה לאחר עונה אחת מכיוון שלא הסתדרה עם הנסיעות בין לונדון שם גרה ללוס אנג'לס שם צולמה הסדרה.
ב-25 במרץ 2003, נישאה למוזיקאי הבריטי רויסטון לאנגדון, סולן להקת ספייסהוג.
ב-14 בדצמבר 2004, נולד לזוג בן בשם מיילו.
בשנת 2014, היא החלה בזוגיות עם סוכן הבידור והספורט הבריטי, דייוויד גארדנר.
ולהם שני ילדים משותפים: סיילור (נולד ב-2015) ולולה (נולדה ב-2016).
ב-2012 סיפרה שהיא עושה מדיטציה טרנסצנדנטלית.
בשנת 2003, הפכה לפרזנטורית לליין הבשמים והטיפוח של בית האופנה הצרפתי, ז'יבנשי.
בנוסף באותה שנה, היא שימשה כשגרירה של רצון טוב של UNICEF.
טיילר קנתה בית בגריניץ' וילג', ניו יורק תמורת 2.53 מיליון דולר ב-2001. ב-2019 היא מכרה אותו תמורת 17.45 מיליון דולר לטובת לונדון, שם היא מתגוררת עם משפחתה מאז 2018. בבעלותה גם בית במאליבו, קליפורניה.
+שנהסרטתפקידהערות1994שתיקה קטלנית (אנ')סילביה וורדן1995Heavyקאלירקורד חזק (אנ')קורי מייסון1996לגעת ביופי (אנ')לוסי הרמוןמה שאת עושה ליפיי דולן1997להמציא את האהבה (אנ')פמלה אבוטסיבוב פרסה (אנ')בחורה בתחנת אוטובוס1998ארמגדוןגרייס סטמפר1999פלנקט ומקלין (אנ')ליידי רבקה גיבסוןמי רצח את קוקי?
+שנהסדרהתפקידהערות2014–2017הנותריםמייגן "מג" אבוטתפקיד ראשי (עונות 2-1)
תפקיד אורח (עונה 3); 22 פרקים2017להרוג את המלךאנה וומיני-סדרה2018–2019פרוצותליידי איזבלה פיצוויליאםתפקיד ראשי (עונות 3-2); 16 פרקים2020מוקד 911: טקססמישל בלייקתפקיד ראשי (עונה 1); 10 פרקים
לִיב יוהַאנֶה אוּלמן (בנורווגית: Liv Johanne Ullmann; נולדה ב-16 בדצמבר 1938) היא שחקנית ובמאית קולנוע נורווגית, הידועה בעיקר כאחת מהשראותיו הגדולות של אינגמר ברגמן.
אולמן זכתה בפרס גלובוס הזהב לשחקנית הטובה ביותר בשנת 1972 על הסרט "המהגרים" (1971) והייתה מועמדת לארבעה נוספים.
בשנת 2000 הייתה מועמדת לפרס דקל הזהב על סרט השני שביימה, "Faithless".
היא קיבלה שתי מועמדויות לפרס האקדמיה הבריטית, ושתי מועמדויות לפרס האוסקר לשחקנית הטובה ביותר, על "המהגרים" (1971) ו"פנים אל פנים" של אינגמר ברגמן (1976).
ב-25 במרץ 2022 הוענק לאולמן פרס אוסקר לשם כבוד כהוקרה על "הגבורה והשקיפות הרגשית שלה שהעניקה לקהל בכישרון, בתצוגות מסך משפיעות".
אולמן נולדה בטוקיו שביפן, להורים נורווגים.
הם התגוררו שם בעקבות עבודתו של אביה, מהנדס תעופה.
במהלך מלחמת העולם השנייה עברה משפחתה לקנדה, עקב עבודתו של אביה בבסיס חיל האוויר הנורווגי בקנדה.
סבה נשלח למחנה הריכוז דכאו כיוון שסייע ליהודים להימלט מהעיירה הנורווגית שבה התגורר, והוא מת במחנה.
המשפחה עברה לניו יורק, שם מת אביה ארבע שנים מאוחר יותר לאחר אשפוז ממושך מפציעת ראש עקב פגיעת מדחף של מטוס, ומותו השפיע עליה מאוד.
אמה עבדה כמוכרת ספרים, בזמן שגידלה שתי בנות.
בסופו של דבר הן עברו לנורווגיה, והתיישבו בעיר טרונדהיים.
אולמן החלה את קריירת המשחק שלה כשחקנית במה בנורווגיה באמצע שנות ה-50. היא המשיכה לשחק בתיאטרון במשך רוב הקריירה שלה והתפרסמה בזכות דמותה של נורה במחזהו של הנריק איבסן "בית הבובות".
בגיל 17 גם שיחקה את אנה פרנק במחזה אודותיה.
לאחר מספר תפקידים מבטיחים בתיאטרון ובקולנוע בנורווגיה היא הגיעה לשוודיה, שם קיבלה תפקיד ראשי ב"פרסונה", סרטו של אינגמר ברגמן (1966), והייתה לאחת מ"שחקניות הבית" של הבמאי המוערך.
היא שיחקה בשני סרטי המשך ל"פרסונה, "בושה" (1968) ו"תשוקה" (1969) לצד ביבי אנדרסון.
בסרט האימה הפסיכולוגי של ברגמן "שעת הזאבים" (1968), ובסדרת הטלוויזיה של ברגמן "תמונות מחיי נישואין" (1973), בתפקיד מריאנה לצד ארלנד יוספסון, שזכתה להצלחה בינלאומית.
עבור משחקה ב"פנים מול פנים" של ברגמן משנת 1976 היא הייתה מועמדת לפרס האוסקר.
בשנת 1971 שיחקה בסרט הדרמה של יאן טרוּל, "המהגרים" ובסרט ההמשך "ארץ חדשה" שנה אחר כך.
סאגה היסטורית המבוססות על סדרת ספריו של וילהלם מוברג, על שוודים עניים המהגרים מסמולנד, בדרום שוודיה, באמצע המאה ה-19 ועוברים למינסוטה בארצות הברית.
עבור תפקידה ב"המהגרים" זכתה אולמן בפרס גלובוס הזהב כשחקנית הטובה ביותר לשנת 1972 והייתה מועמדת לפרס האוסקר לשחקנית הטובה ביותר.
בשנת 1972 שיחקה אולמן בתפקיד הראשי בסרט "האפיפיורית יוהנה", סרט בריטי על הדמות ההיסטורית האפיפיורית יוהנה, שקיומה שנוי במחלוקת.
באותה שנה גם שיחקה בסרט נוסף של ברגמן "זעקות ולחישות".
בשנת 1973 כיכבה בסרט "40 Carats", קומדיה רומנטית המבוססת על מחזה מצליח שעלה בברודוויי.
בשנת 1974 כיכבה לצד ג'ין הקמן בסרט "כלה למכירה", מערבון שביים יאן טרוּל באנגלית בארצות הברית.
בשנת 1977 שיחקה בסרט המלחמה "גשר אחד רחוק מדי".
בשנת 1978 שיחקה בסרט "סונטת סתיו" שכתב וביים אינגמר ברגמן, ובכיכובם של ברגמן עצמו (בתפקיד משחק האחרון שלו) ולנה ניימן.
עלילתו עוקבת אחר פסנתרנית קלאסית מהוללת ובתה המוזנחת שנפגשות לראשונה מזה שנים.
בדצמבר 1980 ביקרה בישראל בתוקף תפקידה כשגרירה של רצון טוב של יוניצ"ף.
בשנת 1984 שיחקה בסרט הצרפתי "מהלכים מסוכנים" של הבמאי רישאר דמבו, על תחרות שחמט בינלאומית בימי המלחמה הקרה, שבה מתעמת רב-אמן סובייטי יהודי ליטאי, בלתי מנוצח מזה שתים עשרה שנה (מישל פיקולי), עם מתחרה צעיר יותר, דיסידנט יהודי גולה במערב אירופה (אלכסנדר ארבאט).
הקרנת הבכורה נערכה בתיאטרון ירושלים, ביוזמת מפיק הסרט ארתור כהן.
בשנת 1987 שיחקה את אסירת ציון אידה נודל בסרטו של הבמאי האיטלקי מאורו בולוניני "שלום לך מוסקבה" .
במקביל הייתה פעילה למען שחרורה של אידה נודל.
אולמן השתתפה בהקרנת הבכורה של הסרט שנערכה בסינמטק ירושלים, בנוכחות ראש העירייה טדי קולק.
בסוף אותה שנה הותר לנודל לעזוב את ברית המועצות.
בשנת 1995 שבה לנורווגיה על מנת להפיק את הדרמה מועמדת-האוסקר "כריסטין בת לברנס", על פי הרומן בשם זה מאת סיגריד אונדסט.
בשנת 1996 ביימה את הסרט "וידויים אישיים" על פי תסריט של ברגמן.
בשנת 1990 לוהקה לתפקיד בסרט "האב האובד", קופרודוקציה ישראלית־הונגרית־אמריקנית, על פי תסריט של פול סלומון וצלם הסרטים יאנוש אדולני, שעלו לישראל מהונגריה.
העלילה עוסקת בגבר שגדל בהונגריה בעוד אביו חי בישראל.
כעבור שנים, עם מות האב, שאותו לא הכיר, מחליט הבן לעשות את המסע הראשון שלו לישראל כדי לגלות את שורשיו.
התסריט זכה במענק של רבע מיליון דולר מטעם הקרן לעידוד סרטי איכות.
הסרט היה דובר אנגלית שלצידה כיכב השחקן האנגלי מייקל יורק.
צילומי הסרט החלו בינואר 1991, אך הופסקו בעקבות פרוץ מלחמת המפרץ וחודשו לאחר שלושה חודשים.
בשנת 1999 הייתה מועמדת לפרס דקל הזהב על הסרט "חסרי אמונה" שבבימויה.
בשנת 2000 ביימה את הסרט "Faithless", על פי תסריט מאת ברגמן.
הסיפור מבוסס באופן רופף על חוויות מחייו של ברגמן עצמו.
הוא פתח את פסטיבל קאן באותה שנה.
בשנת 2002 שיחקה בסרט "Saraband", סרט המשך ל"תמונות מחיי נישואים", שהיה הסרט האחרון שביים ברגמן.
בשנת 2012 כיכבה בסרט המלחמה הגרמני, "חיים כפולים", סרט העוסק בלבנסבורן, ילדי מלחמה שנולדו לחיילים גרמנים ולנשים נורווגיות, ושנלקחו לאחר הלידה כדי לגדול בגרמניה.
בשנת 2014 ביימה וכתבה באופן עצמאי את הסרט "העלמה יוליה", בכיכובה של ג'סיקה צ'סטיין.
הסרט מבוסס על המחזה באותו שם שכתב יוהאן אוגוסט סטרינדברג.
במקביל להצלחתה הקולנועית פרסמה אולמן שני ספרים אוטוביוגרפיים חושפניים, הכתובים בשפה עשירה ומענגת.
ספרה הראשון נקרא "להשתנות", ובו היא פורסת יומן חיים אינטימי של אומנית, אישה ואם.
ואף חושפת את יחסיה הסבוכים עם הבמאי שלה אינגמר ברגמן.
בספרה השני, "לבחור", היא מוסיפה להיחשף ומספרת על יחסיה עם בתה המתבגרת, המחזירה אותה אל ילדותה ונעוריה.
פרק מיוחד בספר הוא רשמי מסעותיה בשליחות ארגון האומות המאוחדות להגיש סעד לילדים ברחבי העולם.
הספרים תורגמו לעברית ויצאו בהוצאת ספרית פועלים.
היא נישאה ב-1960 לפסיכיאטר הנורווגי, הנס יעקב סטאנג, והם התגרשו ב-1965. חייה של אולמן בת ה-25 השתנו כאשר פגשה את אינגמר ברגמן שהיה בן 46. מערכת היחסים ביניהם עברה במהירות לרומן שנמשך בשנים 1965–1970. הסופרת לין אולמן (נולדה ב-1966) היא בתם.
בשנת 1985 התחתנה עם דונלד סונדרס, איל נדל"ן יהודי-אמריקאי מבוסטון.
סונדרס תרם כספים לקרן ירושלים ולהקמת סינמטק ירושלים והמרפסת במבנה נקראה על שם אולמן.
הם התגרשו ב-1995 אך נשארו בזוגיות.
בשנת 1987 קיבלה תואר דוקטור לשם כבוד מטעם אוניברסיטת חיפה.
ליאת תימור (נולדה ב-25 בפברואר 1962) היא עיתונאית, עורכת ומנחת טלוויזיה ישראלית.
ליאת תימור נולדה בחיפה וגדלה בשיכון ותיקים ברמת גן.
בהיותה בת חמש נישאה אמה (לאחר שאביה עזב לארצות הברית) לחיים תימור, אלמן ואב לשני ילדים, ולזוג שני ילדים משותפים.
המשפחה חייתה באפקה, ובהיותה בת 18, נהרג אביה החורג של ליאת, חיים תימור, בתאונת דרכים.
לאחר מותו, נישאה אמה לדרור רוסו, אב לשלושה (אחד מהם הוא טל רוסו שהיה אלוף פיקוד הדרום).
תימור שירתה בצבא בשנים 1980–1982, כמורה חיילת בפרויקט מרווה (פרויקט לחיילים מחו"ל שעברו טירונות מזורזת במטרה לעלות לישראל) ובמחזור הראשון של פרויקט נערי רפול.
כשהשתחררה סיימה לימודי תואר ראשון בתקשורת ופוליטיקה במכללת האנטר ובמכון הטכנולוגי של ניו יורק – NYIT (בשנים 1982–1986).
היא החלה לימודי תואר שני בתקשורת באוניברסיטה העברית, אך לא השלימה את התואר.
מששבה תימור לישראל עבדה בעיתון "חדשות" מ-1986 ועד לסגירתו ב-1992. בעיתון שימשה כרכזת כתבים וכמפיקת מוסף סופשבוע, וכן כסגנית עורכת מוסף האוכל של רון מייברג.
בשנים 1993–2002 עבדה במעריב, תחילה כסגנית עורך מוסף "סגנון" ואחר-כך, במשך תשע שנים, כעורכת המוסף.
ב-2005 החלה לכתוב במגזין שהקימה תמי מוזס-בורוביץ', "ביג טיים", שעסק בסגנון החיים של האלפיון העליון בישראל.
בסוף אותה שנה נרכש המגזין על ידי קבוצת מעריב החזקות.
בשנים 2008–2010 שוב שימשה תימור כעורכת מוסף "סגנון" במעריב וכעורכת תחום הפנאי וסגנון החיים בעיתון.
מאז 2010 היא כותבת טור אישי במוסף, ובו היא מתכתבת עם קוראים ובעיקר עם סופרים.
בשנת 2007 הקימה הוצאה לאור בשם "Must Have: רק דברים טובים" ביחד עם כרמית יוכפז.
מ-2007 הן מוציאות מדריך שנתי העוסק בסגנון חיים ומציג את בתי העסק המובילים בתחום.
תימור החלה להנחות תוכניות בטלוויזיה בדצמבר 2001, בתוכנית "עבודת בית" בערוץ 2 ולאחר מכן הוחלפה באלימור זילברמן.
ב-2002 נבחרה תימור להוביל את מסע הפרסום של רשת אייס.
ב-2003 הגישה יחד עם רפי קרסו תוכנית בוקר בטלעד בשם "המדריך", שעסקה בבריאות ובסגנון חיים.
היא ערכה תוכניות טלוויזיה שונות, בהן "הקו האדום" של דנה מודן, ואת העונה השנייה של התוכנית "בנות".
ב-2009 שימשה תימור כשופטת בתוכנית "פרויקט מסלול" בערוץ 2 ובשנת 2010 הגישה את התוכנית "מעצבים" ו"מעצבים באהבה", וכן פינות בתוכניות שונות בערוץ 10, בנושאי ילדים, משפחה וזוגיות.
בשנת 2011 החלה להגיש את התוכנית "רוצים הביתה" בקשת, שבה היא עוזרת לזוגות לרכוש דירה בהתאם לתקציב שלהם.
ב-2013 הצטרפה תימור למפלגת "הרצליה שלנו" בראשות יהונתן יסעור.
היא התמודדה על מקום במועצת העיר ומוקמה במקום השני ברשימה.
היא שימשה חברת מועצת העיר במשך קדנציה אחת עד 2018, בתקופה זו שימשה גם יו"ר החברה לתרבות ולאמנות הרצליה.
בשנת 1988 נישאה ליאת תימור לגילי קצנלנבוגן (דודה של שירה קצנלנבוגן), ויש להם ארבעה ילדים, ביניהם האמן-יוצר יובל קצה.
כיום בן זוגה הוא ד"ר נחשון קנולר, אב לחמישה ילדים ונוירו-כירורג, מנהל יחידת עמוד השדרה בבית החולים תל השומר.
אחיה החורג הוא טל רוסו, בעברו אלוף פיקוד הדרום וחבר הכנסת מטעם מפלגת העבודה בכנסת ה-21.
סגנון חיים (הוצאת מודן, 1999)
ספר עיצוב ואירוח המציג רעיונות יצירתיים בסגנון עשה זאת בעצמך.
לילדים: מדריך עיצוב (הוצאת מודן, 2005)
מדריך עיצוב לעבודה עצמית לילדים.
מדריך שנתי לסגנון חיים, המציג את בתי העסק המובילים בתחום.
שלום אהבה: איך להיפרד באלגנטיות (הוצאת כנרת, 2011)
נכתב בשיתוף עם נילי לנדסמן.
הספר סוקר את דרכי הפרידה המקובלות בין בני זוג ומציג כלים להתמודדות בריאה עם פרידה.
חיים לֶיְבּ חזן (על פי רוב: ל' חזן; כ"ב בתשרי תרנ"ב, 24 באוקטובר 1891, ביאליסטוק – כ"ז בניסן תשכ"ט, 15 באפריל 1969, רחובות) היה מורה, מתרגם סופר, סופר ילדים ונוער, עורך ומחבר ספרי לימוד עברי פולני-ישראלי פורה.
ליב חזן נולד בשנת 1891 בעיר ביאליסטוק שבפולין הרוסית.
למד בישיבות מאלטש, סלונים ומיר, ולאחר מכן עבר לעיר וילנה, נבחן בבחינות אקסטרניות וקיבל תעודת הוראה.
לימד יהדות ועברית בווילנה עד 1912 ואחר כך בערים שונות ברוסיה ובפולין.
בתקופת המהפכה הרוסית התגורר במוסקבה, ושם היה מזכירו הראשון של תיאטרון "הבימה".
ב-1920 שב לפולין, והיה מורה בבתי ספר תיכוניים בגרודנה, בקיילצה, בקובל (שם הורה בגימנסיה העברית של רשת "תרבות", 1925–1932) ובעיר הולדתו ביאליסטוק.
חזן היה ציוני נאמן, וכך חינך את תלמידיו.
זמן קצר לאחר עלייתו היה למורה לספרות בבית הספר התיכון ברחובות עד פרישתו לגמלאות ב-1958.
בגיל 16 הוציא לאור ספרון ביידיש בשם "הרפתקה יפה של חבורת גזלנים".
פרסם סיפורים, רשימות ומאמרים בעיתונים ובכתבי עת עבריים ברוסיה ובפולין, וכן בעיתונים יידיים.
בשנת 1919 החל בתרגום כמה מספריו של הסופר הרוסי איוון טורגנייב.
בשנת 1930 הוציא חזן לאור את הרומן הראשון שלו בעברית, "גאולה".
בהמשך פרסם חמישה רומנים נוספים ועוד עשרות ספרי ילדים ונוער וספרי לימוד בנושאי יהדות וציונות.
ליב חזן נפטר בשנת 1969, ונקבר בבית העלמין החדש ברחובות.
היה נשוי לשושנה חזן, גננת.
איין שיינע געשיכטע פון אבאנדע גזלנים: א ראָמאַן, ורשה: בוימריטטער, תרס"ז.
משניות; מנֻקד ומסֻמן בסימני ההפסק ומבואר באור קל...
ספר לבר מצווה, תל אביב: י.
תולדות ישראל: מראשית האֻמה עד ימינו: לבתי ספר ולעם, תל אביב: דביר, ת"ש.
רש"י (רבנו שלמה יצחקי): זמנו, חייו ופעולותיו: למלאת תשע מאות שנה להלדתו, ד' אלפים ת"ת – ה' אלפים ת"ש 1040–1940, תל אביב: התקופה, ת"ש.
חליל הקסם, כרך יב של שבלים: ספורים לילדים, ירושלים: א' לוסטיגמן, תש"ו.
תולדות ישראל והעמים: ספר למוד לבתי הספר העממיים ולכתות המקבילות של בתי הספר התיכונים, תל אביב: מצפה, תש"ג.
חגים וזמנים, 6 כרכים, תל אביב: י' צ'צ'יק, תש"ה–תש"ו.
ל' חזן, י' פלר, דברי ימי הציונות מראשיתה ועד ימינו : הרעיון והמפעל, ירושלים: קריית ספר, תש"ה.
(מהדורה ב מתוקנת: תש"ח; מהדורה ג מתוקנת: תש"י; מהדורה ד במילואים: תשי"א; מהדורה ה מתוקנת: תשי"ב; מהדורה ו מתוקנת: תשי"ג 1952; מהדורה ז מתוקנת: תשט"ו 1954; מהדורה ח מתוקנת: 1958; מהדורה י מתוקנת: תשכ"ג)
שנת הארבעים ושלש: רומן, תל אביב: נ' טברסקי, תש"ו.
אמונה: רומן תל אביב: נ' טברסקי, תש"ט.
חוה'לי והאופנים: ועוד ספורים, תל אביב: יוסף שמעוני, 1950. (לילדים)
אורה הצחורה וחבריה: ועוד ספורים, תל אביב: י' שמעוני, תשי"א 1950.
טיסה אל הירח: ספורים לילדים, תל אביב: י' שמעוני, 1952.
שלשה בחורונים אמיצים: צחוק ותעלולים, תל אביב : י' שמעוני, (1954. (לילדים)
יער הפלאים: ספורים לילדים, תל אביב: ניב, 1954.
על נהר מוסקבה: רומן מימי המהפכה ברוסיה, תל אביב: ניב, 1954.
האשה העבריה בחזון הדורות; סִדר וערך ל' חזן, תל אביב: י' שמעוני, תשי"ד.
אגדות עם ישראל: תקופת בית ראשון; לִקט וערך ל' חזן, תל אביב: ניב, (תשט"ו.
(התוכן: א: אגדות דוד המלך; ב: אגדות המלך שלמה, הציורים: א.
לואיזדה; ג: אגדות מלכי ישראל ויהודה) (לילדים)
כוכבים מספרים: ספורים לילדים, תל אביב: י' שמעוני, תשי"ח.
דירה על הגג: רומן, ירושלים: קריית ספר, 1958.
אנשי הירח על הארץ; הציורים: ש' דרורי, תל אביב: יסוד, תשי"ט.
מסעותיו המפלאים של חנינא: ויהי בימי החֹפש הגדול; הציורים: מ' אריה, תל אביב: ניב, תשי"ט.
ספר הצער, תל אביב: יסוד, תש"ך.
("הספר עוסק בטרגדיה של האדם הנלחם על חייו")
נינוה נהפכת: מחזה בארבע מערכות עם פרולוג, ירושלים: קריית ספר, תשכ"ב.
החרב והיתד: מחזה בחמש מערכות, תל אביב: יבנה, תשכ"ד.
דור לדור: רומן, תל אביב: תמורות, 1966.
הטיס הצעיר; הצייר: יוסף רון, תל אביב: י' שמעוני, תשכ"ז.
אגדות החֻרבן; לִקט וערך ל' חזן; הציורים: מ' אריה, תל אביב: ניב, 1968. (לילדים)
אגדות בית החשמונאים; לִקט וערך ל' חזן; הציורים: מ' אריה, תל אביב: ניב, 1968. (לילדים)
נהג, שוטר ומורה מספרים, תל אביב: י' שמעוני, [תש"ל.
אוליביה קוּלידג' , מלחמת טרויה; תרגם בצלאל גילאי; בעריכת ל' חזן, תל אביב: י' שמעוני, תשי"ז.
אדיר כהן, חילות ישראל ומלחמותיהם בעבר ובהווה; ערך ל' חזן, תל אביב: י' שמעוני, תשי"ח.
אמרסון; תרגם ח' תרסי; בעריכת ל' חזן, תל אביב: ניב, תשי"ט.
מבחר סיפורי גורקי: תרגם ח' תרסי: בעריכת ל' חזן, תל אביב: ניב, תש"ך.
ליאת תמרי (נולדה ב-18 במרץ 1976) היא שחקנית ישראלית.
הוריה, עליזה ומשה תמרי, גדלו בתל אביב.
אביה יליד ישראל ואמה עלתה לישראל בגיל שנתיים, יש לה אחות צעירה ממנה, שרון תמרי, שעוסקת באופנה.
בהיותה בת שמונה עברה לרמת השרון.
בוגרת תיכון אלון ברמת השרון, במגמת תיאטרון.
באותה תקופה שיחקה בהצגה "בטון רגוע" שהופיעה בפסטיבל עכו.
בצה"ל שירתה כפקידת מבצעים בחיל האוויר.
היא בוגרת החוג לקולנוע וטלוויזיה באוניברסיטת תל אביב במגמת תסריטאות.
היא שיחקה במיני-סדרת הטלוויזיה של גור בנטביץ' "בסימן ונוס".
תמרי גילמה את דמותה של אתי נבו, אחותה של שירי נבו (טינקרבל), נרצחת בפרשיית רצח.
תמרי שיחקה בתפקיד הראשי בסדרת הטלוויזיה של יובל שפרמן "תעשה לי ילד".
היא גילמה את דמותה של אסנת, עיתונאית אבודה שפוגשת את רם (גל תורן), סולן בלהקת רוק.
אסנת עוזבת את עבודתה בעיתונות הופכת למנהלת הלהקה שעובדת על אלבום הבכורה שלה ונסחפת לתוך מערכת יחסית סוערת והרסנית.
תמרי שיחקה בסדרת הטלוויזיה של עופר ויצמן ואורן שקדי "גירושים נפלאים".
היא גילמה את דמותה של עדי ארטיג'יאני, שותפה במשרד לעריכת דין המתמחה בגירושים.
ליאת תמרי שיחקה בסרט הסטודנטים של מיה דרייפוס "שעווה זה כואב".
היא גילמה את דמותה של תמי בת ה-18, שעושה שמרטפות על אחותה הקטנה זהר (זהר לוטרינגר) בזמן חופשת הפסח, כשאימן רינה (עירית גדרון) יוצאת מהבית.
תמי היא בעל נטיות אובדניות, אבל בסרט היא בתקופה טובה.
הסרט השתתף בפסטיבלים רבים וזכה בפרס סרט הסטודנטים הטוב ביותר בפסטיבל וינה.
היא הייתה עורכת תוכן משנה בערוץ הילדים.
כתבה דיאלוגים לסדרות הטלוויזיה "בובות" "האלופה 3", "חשופים", "ילדי ראש הממשלה",
היא הייתה מלהקת, בין השאר לסדרת הטלוויזיה "האקס המיתולוגי".
הייתה מלהקת ויועצת תסריט לסרטו של גור בנטביץ' "לרדת מהעץ" (2013).
שיחקה בעונה הרביעית של הבורר (2013) בתפקיד לירון, פסיכיאטרית בבית משוגעים.
תמרי למדה משחק אצל ערן פסח ולמדה קורס משחק מול מצלמה אצל רותי דייכס.
ב-18 בדצמבר 2014 נולדה ביתה אביגיל מטלון-תמרי ששיחקה בהצגה "מיתולוגיה מקושקשת".
סדרה ערוץ במאי תפקיד שנהרוןYes Comedyרון פלדמןדלית2020 הבורר HOT שי כנות לירון 2013 גירושים נפלאים yes עופר ויצמן ואורן שקדי עדי ארטיג'יאני 2010 תעשה לי ילד HOT יובל שפרמן אסנת 2008 בסימן ונוס (מיני-סדרה) HOT גור בנטביץ' אתי נבו 2005
ליב ומאדי (באנגלית Liv and Maddie) היא סדרת קומדיית מצבים אמריקאית, בכיכובם של דאב קמרון, ג'ואי בראג, טנזינג נורגיי טריינור, קלי רוחה ובנג'מין קינג.
דאב קמרון מגלמת גם את ליב וגם את מאדי.
הסדרה עלתה לשידור בארצות הברית ב-19 ביולי 2013. העונה הראשונה עלתה בישראל ב-26 באוגוסט 2013. העונה הראשונה הסתיימה בארצות הברית ב-27 ביולי 2014. בישראל שודר הפרק האחרון של העונה ב-31 באוגוסט 2014.
ב-13 בינואר 2014, הסדרה חודשה לעונה שנייה אשר במקור הייתה צריכה להיות בת 13 פרקים אך לבסוף העונה הייתה בת 24 פרקים.
העונה שודרה בסתיו 2014. העונה עלתה לשידור ב-21 בספטמבר 2014 והסתיימה ב-23 באוגוסט 2015. בישראל עלתה העונה השנייה ב-27 בינואר 2015, והסתיימה ב-30 בנובמבר 2015.
ב-3 באפריל 2015, ערוץ דיסני חידש את הסדרה לעונה שלישית.
העונה עלתה ב-13 בספטמבר 2015. בישראל, העונה השלישית עלתה בפרק "סבתא רוני" במקום בפרק הראשון של העונה ששודר בארצות הברית, כיוון שפרק זה צולם בעונה השנייה.
הפרק עלה ב-23 בנובמבר 2015 עוד פרק עלה ב-27 בינואר 2016 והעונה המשיכה במלואה החל מה-8 במרץ 2016. העונה הסתיימה בארצות הברית ב-19 ביוני 2016, ובישראל ב-12 ביולי 2016.
ב-21 בדצמבר 2015, דאב קמרון פרסמה בחשבון הטוויטר שלה שהסדרה מחודשת לעונה רביעית, עונה זו הייתה העונה האחרונה ופרק הסיום של הסדרה צולם ב-28 ביוני 2016. ב-24 ביוני 2016, בנג'מין קינג הודיע כי לא ישתתף בעונה זו.
ב-19 באוגוסט 2016 הוחלט לשנות את שם הסדרה לעונה האחרונה: Liv and Maddie: Cali Style (תרגום: ליב ומאדי: קליפורניה סטייל).
הסדרה מציגה שתי תאומות זהות: ליב, כוכבת טלוויזיה מפורסמת, שהתוכנית שלה סיימה את העונה, ומאדי, תלמידה מצטיינת וכדורסלנית מצליחה שהפופולריות שלה בעלייה, עד שליב חוזרת לתיכון שלהן בוויסקונסין.
בנוסף, מה שמסבך את חייהן כנערות אפילו יותר, היא העובדה ששני ההורים שלהן עובדים בבית הספר - אימן היא הפסיכולוגית של בית הספר ובעונה השנייה מקודמת לתפקיד סגנית המנהלת, ואביהן הוא המורה לחינוך גופני ומאמן נבחרת הכדורסל.
בעונה השנייה מגלים שהבית של משפחת רוני מוחזק על ידי אחד מספרי הבישול של קארן, ובסוף העונה השלישית ג'ואי מוצא לו תחליף אך זה כושל וכל הבית קורס, ולכן הם עוברים לגור בקליפורניה בבית החוף של אחות של קארן, איפה שליב גרה בזמן שהייתה בהוליווד.
אוליביה (ליב) רוני (דאב קמרון, עונות 1–4) - ליב היא איום משולש שיכול לשיר, לרקוד ולשחק, אבל תפקידה המאתגר ביותר עומד להתחיל בניסיון להיות נורמלית.
חברה בלהקת "החלום" (שמורכבת מליב, ווילו, אנדי והולדן).
לליב יש מחזר שרדף אחריה בעיקר בעונות 1–3, הלא הוא ארטי, אח של דיגי.
הייתה מאוהבת בהולדן בסתר בזמן שיצא עם אנדי, חברתה הטובה ביותר.
בעונה השלישית ליב קיבלה אישור מאנדי לצאת עם הולדן.
הולדן נפרד מליב כשהרגיש שלליב אין כרגע מקום לחבר בחייה.
שיחקה במספר סדרות וסרטים מצליחים והן "לשיר בקול גדול" ("sing it loud"), "זאבים בחלל" (space wolves"), "חשמלית" ("voltage"), "לשיר בקול ענק" ("sing it louder") (עונת ההמשך ל"לשיר בקול גדול") ושיחקה בתפקיד אורח בסדרה האהובה על פרקר, "לינדה והת'ר" (Linda and Hether) בתור איסבנקה האסטרונאוטית.
נוהגת לשיר לא מעט "!Sing it Loud" ("לשיר בקול גדול!") ובעונה הרביעית בעיקר "!Sing it Louder" (לשיר בקול ענק!").
לאחר שהתפטרה בפתאומיות בסוף העונה השלישית מהסדרה "חשמלית" (היא עשתה זאת כדי ללמוד עם מאדי במכללה) היא נתקלת בלא מעט בעיות בעקבות זאת בעונה הרביעית (בעיקר תלונות משותפתיה לסט לשעבר שפוטרו בגללה, ובאחד הפרקים אף חשדה שאחד השחקנים מתכוון לרצוח אותה).
מאדיסון "מאדי" רוני (דאב קמרון, עונות 1–4) - החצי האתלטי של התאומות.
קפטנית קבוצת כדורסל-בנות בבית ספרה.
חברותית, מגניבה, תחרותית מאוד ולא מעט אהודה בקרב תלמידי בית ספרה.
בעונה הראשונה הרגישה שליב לא מתייחסת אליה כראוי למרות הכוונות הטובות של ליב.
למאדי היה חבר בשם דיגי, שעבר לטנדרבניה לשנה בעקבות חילוף תלמידים, אך נפרדה ממנו כשהיא שמעה שהוא נוסע לאוסטרליה.
לאחר מכן, החלה לצאת עם ג'וש, בחור ששיחק לצד ליב בסדרה "חשמלית".
ג'וש התאהב במאדי לאחר שניצחה אותו במשחק "פעמון הפרה" שהיה בבית ספרם.
בהתחלה מאדי לא הייתה מעוניינת במערכת יחסים חדשה לאחר הפרידה הקשה מדיגי ולבסוף היא מסכימה והם מתגלים כזוג אוהב וחמוד ביותר.
לאחר שדיגי חזר בפתאומיות מאוסטרליה הוא זכה באהבתה של מאדי מחדש, שנפרדה למענו מג'וש.
ג'וזף "ג'ואי" גיליגן רוני (ג'ואי בראג, עונות 1–4) - האח הבטוח בעצמו אך המגושם.
אף על פי שהוא צעיר רק בשנה מליב ומאדי - הוא הרבה פחות בוגר מהן.
בעל חיבה עזה לחתולים ויש לו הרבה פריטי לבוש עם הדפסי חתולים (חולצות, גרביים, תחתונים ועוד.).
בעל יחסי חברות/יריבות עם ארטי.
בעונה הרביעית לא רצה ללכת לבית הספר כי ידע שיהיה לו קשה מבחינה חברתית ולא יכיר שם אף אחד, אך למרבה ההפתעה הצליח לזכות בהערצת הילדים, שהתייחסו אליו כאל מלך של ממש.
הם כינו אותו "הבז" (Falcon) והוא היה הילד הכי מגניב בבית הספר בקליפורניה, עד שארטי בא לקליפורניה כדי להרוס את שמו הטוב של ג'ואי והצליח.
פרקר רוני (טנזינג נורגיי טריינור, עונות 1–4) - האח הצעיר במשפחה שאוהב לעסוק במדע עם חבריו.
חפר מנהרות שונות ומטורפות בבית בוויסקונסין, דבר שבסוף העונה השלישית גרם לקריסה של הבית ועבירת המשפחה לקליפורניה.
בעונה הרביעית תכנן לכבוש את בית הספר החדש ואת כל הילדים שיהיו בו, תכנן להיות מקובל, אך למרבה ההפתעה נכשל ובמהלך כל העונה הוא מנסה שוב ושוב לזכות בהערצת הילדים, שמעדיפים את אחיו הגדול ג'ואי על פניו.
בבית הספר היסודי כונה "ד"ר פי".
בתיכון בוויסקונסין כונה "מכונת מסטיקים" (באבלגאם משין) על ידי דאמפ-טראק (בחור קצת משונה שהכיר בריתוק).
בתיכון בקליפורניה כונה "פאקר" (paker) בגלל מורה שהקריא את שמו לא נכון.
שאר הילדים צחקו ואימצו את הכינוי.
בתיכון בקליפורניה הוא פוגש את ואל, ילדה חכמה כמוהו והם אף מתחרים ביחד בתחרות לכיפת מדעים.
לקראת סוף העונה נרמז כמה פעמים שהם מאוהבים ואף הם הלכו ביחד לנשף.
ובפרק האחרון הם אף מחזיקים ידיים.
על פי זה הגיוני להסיק שהם זוג.
קארן רוני (קלי רוחה, עונות 1–4) - הפסיכולוגית של בית הספר ואם עובדת עם ארבעה ילדים.
האמא האידיאלית להתמודדות עם האישיות התחרותית של התאומות.
מוכשרת בנגינה על חליל ולהטוטים עם דגלים של מעודדת.
פיט רוני (בנג'מין קינג, עונות 1–3) - אב המשפחה ומאמן כדורסל במקצועו.
כשעבד בבית הספר של הילדים היה המורה לספורט ומאמן קבוצת הכדורסל בנות, וביניהן - מאדי.
תומך בחלומותיה של מאדי ומחובר אליה מאוד.
במהלך העונה השלישית זכה להגשים את חלומו ולהיות מורה לספורט בקולג'.
רובי (לורן לינדזי דונזיס, עונה 4) - בת דודה של ליב, מאדי, ג'ואי ופרקר שגרה איתם בקליפורניה.
היא צעירה מפארקר וחולמת להיות שחקנית כמו ליב.
מוכשרת מאוד (אפילו ליב אומרת לה שהיא שחקנית נהדרת).
נבחנה לתפקיד סשה ב"לשיר בקול ענק" וקיבלה אותו.
דיגי (ראיין מקארתן, עונות 1–4) - חבר לשעבר של מאדי.
טס לארץ בשם טונדרבניה (Tundrabania) בעקבות תוכנית חילוף תלמידים.
לאחר שחזר מטונדרבניה, החליט דיגי שהוא יטוס בשנה הבאה לאוסטרליה.
מאדי והוא נפרדו מכיוון שמאדי לא רצתה לעמוד מהצד ולחכות שיחזור מאוסטרליה.
ההמתנה שיחזור מטונדרבניה גרמה למאדי להיות עצובה מאוד.
בסוף העונה השלישית הוא חזר ונהיה שוב חבר של מאדי.
בעונה הרביעית עבר יחד עם המשפחה לקליפורניה, אך לא גר איתם.
בילה את הקיץ עם מאדי.
ווילו (ג'סיקה מארי גרסיה, עונות 1–4) - חברה של ליב ומאדי ומשחקת איתה בכדורסל.
הייתה מאוהבת בג'ואי ורדפה אחריו בתקווה ש"יחזיר אליה אהבה" (לפי דבריה בעונה הראשונה).
בשלב מסוים ג'ואי אכן החזיר לה אהבה והם נהיו זוג בסוף העונה השלישית, אך הם נפרדו בתחילת העונה הרביעית כי לטענתם הם נהנו מהזוגיות שלהם רק כי היא הייתה קצרה, ומאז ווילו לא מחבבת יותר את ג'ואי.
חברה בלהקת "החלום" שמורכבת מליב, ווילו, אנדי והולדן.
סטיינס (ברידג'ט שרגליס, עונות 1–3) - חברה של מאדי ומשחקת איתה בכדורסל.
לפעמים היא עושה דברים מוזרים, לא בכוונה.
ארטי (ג'ימי בלינגר, עונות 1–4) - חבר-אויב של ג'ואי הנוהג להילחם נגדו בנושאים רבים, לצחוק עליו ולהשמיץ אותו.
יעשה הכל כדי לזכות באהבתה של ליב.
בעל חבורה של נערים שמשרתים אותו, אותם הוא מכנה "מיניונס" (בעברית - משרתים).
הם עושים בשבילו הכל ובלעדיהם הוא חלש ומסכן (כמו שקרה באחד הפרקים) ואינו מסוגל להסתדר לבד.
יצא עם ווילו והלך איתה לנשף, אך זו הייתה מזימה מתוכננת על מנת לגרום לליב להציל את ווילו ולשחרר אותה בכך ש"תתוודה על אהבתה אליו".
ארטי "נפרד" מווילו וזכה ביציאה לנשף עם ליב כמו שרצה ואף רקד איתה טנגו.
אנדי (ויקטוריה מורלס, עונות 2–4) - חברה של ליב החל מהעונה השנייה.
גדלה עם אחים רבים בילדותה, ולכן למדה כמה מיומנויות שונות בהישרדות ובעלת תכונות של בן.
הייתה חברה של הולדן, אך בעונה השלישית היא יוצאת עם "דאמפ-טראק" (משאית זבל), ילד שנמצא הרבה בריתוק וחבר של טוב של פרקר.
בעלת אהבה גדולה לריתוך, תחביבה המרכזי.
חוש האופנה שלה לא טוב, ולכן היא נעזרת בחברתה הטובה ליב בענייני סטייל ולבוש.
הולדן (ג'ורדן פישר, עונות 2–4) - שכן של ליב.
היא מאוהבת בו, אך הוא יצא עם אנדי, ובסוף נפרד ממנה מפני שהוא מחבב יותר את ליב.
חבר בלהקת "החלום" שמורכבת מליב, ווילו ואנדי.
לקראת סוף העונה השלישית הוא נפרד מליב מכיוון שהרגיש שלליב אין כרגע מקום לחבר בחייה.
ג'וש (לוקס אדמס, עונות 3–4) - משחק עם ליב בסדרה "חשמלית".
היה חבר של מאדי, אבל הם נפרדו מכיוון שמאדי רצתה לחזור לדיגי.
ואל (קלואי איסט, עונה 4) - לומדת עם פרקר.
חכמה מאוד ועל כן עם אותם נושאי עניין כמו פרקר.
מנצחת עם פרקר בתחרות לכיפה למאדים, בפרק האחרון של העונה נרמז באופן ברור שהם מאוהבים אחד בשני והם אף מחזיקים ידיים בסוף הפרק אם כי זה לא נאמר במפורש.
על פי זה ניתן להסיק כי הם זוג.
ג'יונה ג'ין דאדיו , הידועה יותר בשם הבמה שלה, ליב מורגן, היא מתאבקת אמריקאית, המופיעה בארגון ההיאבקות WWE, בתוכנית הדגל Raw.
דאדיו נולדה בפרמוס, ניו ג'רזי וגדלה בפארק אלמווד, ניו ג'רזי.
לדאדיו ארבעה אחים גדולה ממנה, ואחות אחת.
אביה נפטר כתוצאה מהתקף לב שלושה חודשים לפני שנולדה; פטירתו הותירה את ג'יג'י (אמא של ג'יונה) כמפרנסת היחידה בבית, שכתוצאה מכך עבדה כ-60 שעות בשבוע בתור מלצרית.
דאדיו הייתה מעריצה הדוקה של היאבקות מקצועית עוד מילדותה, ואף השתתפה עם בני משפחתה בקרבות חצר, כאשר מי שהייתה אחראית על בניית הזירה בחצר ביתה הייתה לא אחרת מאשר אמא, שעשתה זאת מחומרים מאולתרים.
היא מגדירה את הצפייה בהיאבקות ב-WWE כאחת שהעניקה לה מטרה על מנת לעצב את חייה האישיים ולהפוך למתאבקת מקצועית ב-WWE.
דאדיו היא מעודדת לשעבר, ועבדה בעבר ברשת המסעדות הוטרס.
בשנת 2014 דאדיו הוחתמה לחוזה בארגון ה-WWE, ונשלחה לארגון הפיתוח שלהם, NXT.
את הופעת הבכורה שלה בטלוויזיה ערכה באירוע NXT TakeOver: Rival, שהתקיים ב-11 בפברואר 2015, כשתולה מהקהל, שקפצה לפתע על טיילר בריז באמצע הכניסה שלו.
בחודש אוקטובר התחרתה תחת השם מארלי והפסידה בקרב שלה ב-4 בנובמבר לאיווה מארי.
ב-2 בדצמבר דאדיו זוהתה בשם במה חדש: ליב מורגן, כשהיא מפסידה בקרב לאמה.
ב-13 בינואר 2016 מורגן נטלה חלק בקרב הבאטל רויאל שקבע את זהות המועמדת לתואר אליפות הנשים של NXT נגד ביילי, קרב שבסופו כרמלה ניצחה.
ב-17 באוגוסט היא חברה לכרמלה וניקי גלנקרוס אשר ניצחו בקרב שלוש על שלוש את דריה ברנאטו, מנדי רוז ואלכסה בליס.
ב-31 באוגוסט מורגן גברה על אלייה ורשמה ניצחון בכורה במסגרת קרבות יחידים.
ב-14 בספטמבר מורגן ניצחה בהכנעה את רייצ'ל פאציו, ולאחר הקרב איתגרה את אלופת הנשים, אסקה.
שבוע לאחר מכן מורגן התחרתה נגד אסקה והפסידה בהכנעה בתוך פחות מדקה.
לאחר מכן, פתחה בפיוד נגד בילי קיי ופייטון רויס, שלעגו לה על התצוגה שלה בקרב נגד אסקה.
מה שהוביל לקרב בין מורגן לקיי שבועיים לאחר מכן, בקרב שבו קיי יצאה עם ידה על העליונה, לאחר הסחת דעת מצידה של חברתה רויס.
ב-16 בנובמבר התחרתה נגד רויס בקרב שנגמר בפסילה לאחר שקיי הפריעה בקרב, תקפה את מורגן ואלייה עד שהמתאבקת אמבר מון הגיעה והרחיקה את קיי ורויס מהזירה.
שלוש הבנות (מורגן, אלייה ומון) ניצחו את קיי, רויס ודריה ברנאטו ב-23 בנובמבר.
ב-3 במאי 2017 מורגן השתתפה בקרב באטל רויאל אשר קבע את זהות הטוענת לכתר, ובו הדיחה את שרה לוגאן, לפני שהודחה על ידי ניקי קרוס.
לאחר שנעדרה מן המרקע לתקופה של ארבעה חודשים, מורגן חזרה בתוכנית של NXT, שנערכה ב-27 בספטמבר, וניצחה את ונסה בורן.
ב-11 באוקטובר מורגן השתתפה בקרב משולש נגד קרוס ורויס, קרב זה קבע את המעפילה לקרב המרובע על אליפות הנשים באירוע NXT TakeOver: WarGames.
ב-21 בנובמבר 2017 מורגן ערכה את הופעת הבכורה שלה ברוסטר הראשי בתוכנית סמאקדאון לצד רובי ריוט ושרה לוגאן, כאשר השלוש תוקפות את בקי לינץ' ונעמי, מה שהגדיר אותן כדמויות הרעות.
באותה התוכנית הן התערבו בקרב אליפות הנשים בין האלופה שארלוט פלייר לנטליה, כשהן תוקפות את שתיהן.
שבוע לאחר מכן נודע כי שם קבוצתן הוא Riott Squad ובאותו הערב הן ערכו את הופעת הבכורה שלהן בזירה בניצחון על שארלוט, נטליה ונעמי.
באירוע התנגשות של אלופים, שנערך ב-17 בדצמבר שימשה מורגן כחוטבת עצים בקרב "חוטבות עצים" בקרב החוזר על אליפות הנשים בין שארלוט לבין נטליה.
ב-2 בינואר 2018 שלושתן ניצחו בקרב שלוש על שלוש את נטליה, כרמלה וטמינה, כמו כן באותה תוכנית רובי ריוט אישרה שכל חברות הקבוצה יהיו חלק מקרב הרויאל ראמבל הראשון של הנשים במסגרת האירוע רויאל ראמבל.
ה-Riott Squad רשמו ניצחון נוסף ב-16 בינואר על שארלוט, בקי לינץ' ונעומי.
ב-28 בינואר באירוע הרויאל ראמבל בקרב הראמבל הנשים הראשון בתולדות הארגון נכנסה כמספר ה-11, אך הודחה על ידי מתאבקת העבר, מישל מק'קול.
ב-20 בפברואר ניצחו ה-Riott Squad בקרב שלוש על שלוש את שארלוט, בקי ונעומי.
ב-21 במרץ מורגן ולוגאן הפסידו בקרב זוגות לבקי לינץ' ונעומי.
באחד הקרבות המקדימים לאירוע רסלמניה 34, מורגן השתתפה בקרב הבאטל רויאל נשים הראשון של רסלמניה.
ב-16 באפריל מורגן ביחד עם חברותיה לקבוצת ה-Riott Squad תקפו את סשה בנקס ביילי בקרב שהתנהל ביניהן, גרמו לקרב להסתיים ללא הכרעה ולמעשה עברו באופן רשמי ל-Raw כחלק מתוכנית הסופרסטאר שייק-אפ (שפירושו העברה של מתאבקים בין המותגים Raw וסמאקדאון).
ב-23 באפריל במסגרת הקרב המרכזי של התוכנית, ה-Riott Squad ביחד עם אלכסה בליס ומיקי ג'יימס ניצחו כתוצאה מפסילה את קבוצתן של ביילי, אמבר מון, ניה ג'קס, נטליה וסשה בנקס.
ב-30 באפריל מורגן ולוגאן ליוו את רובי ריוט לקרב שלה נגד סשה בנקס ואף גרמו להסחות דעת במהלך הקרב אשר עזרו לריוט לנצח בקרב.
ב-14 במאי, ה-Riott Squad הפסידו לאמבר מון, נטליה וסשה בנקס.
שבוע לאחר מכן, התחרתה מורגן בקרב מרובע נגד שרה לוגאן, דנה ברוק ונטליה אשר קבע את זהות המעפילה לקרב ה"כסף בבנק" באירוע כסף בבנק.
ב-28 במאי מורגן השתתפה בקרב גאונטלט נגד שש משתתפות נוספות אשר קבע את זהות המעפילה האחרונה לקרב הנשים של "כסף בבנק", אך קרב זה נוצח על ידי סשה בנקס.
ב-4 ביוני, ה-Riott Squad ניצחו כתוצאה מפסילה את אלכסה בליס, אמבר מון וסשה בנקס.
ב-18 ביוני, מורגן ולוגאן ניצחו בקרב זוגות את ביילי וסשה בנקס.
שבוע לאחר מכן ה-Riott Squad ניצחו את סשה בנקס, ביילי ואמבר מון.
ב-2 וב-9 ביולי, מורגן הפסידה לאמבר מון.
ב-23 ביולי מורגן הפסידה לאמבר מון.
שבוע לאחר מכן מורגן ולוגאן הפסידו בקרב זוגות לביילי וסשה בנקס.
ב-6 באוגוסט, מורגן ולוגאן ניצחו בקרב זוגות את ביילי וסשה בנקס.
ב-20 באוגוסט, ה-Riott Squad ניצחו את ביילי, אמבר מון וסשה בנקס.
ב-3 בספטמבר, מורגן ולוגאן הפסידו לתאומות בלה (ברי בלה וניקי בלה) אשר ערכו את חזרתם המשותפת לזירה לאחר שלוש שנים.
ב-24 בספטמבר, ה-Riott Squad ניצחו את נטליה והתאומות בלה.
במהלך הקרב, מורגן ספגה זעזוע מוח כתוצאה משתי בעיטות של ברי אל ראשה.
באירוע סופר שואו-דאון, שנערך ב-6 באוקטובר, ה-Riott Squad הפסידו לרונדה ראוזי והתאומות בלה.
יומיים לאחר מכן בתוכנית Raw, שלושתן הפסידו פעם נוספת לראוזי והתאומות בלה.
באירוע אבולושן, שנערך ב-28 באוקטובר, ה-Riott Squad הפסידו לביילי, נטליה וסשה בנקס.
יממה לאחר מכן בתוכנית Raw, ה-Riott Squad, אלישיה פוקס ומיקי ג'יימס הפסידו בקרב חמש נגד חמש לביילי, ליטה, נטליה, סשה בנקס וטריש סטרטוס.
ב-31 בדצמבר, ה-Riott Squad הפסידו לביילי, אמבר מון וסשה בנקס.
ב-14 בינואר 2019, ה-Riott Squad הפסידו לביילי, נטליה וניקי קרוס.
באירוע הרויאל ראמבל, שנערך ב-27 בינואר, מורגן התחרתה בקרב הרויאל ראמבל המסורתי, כשנכנסה לקרב כמספר הרביעי, הייתה בזירה למשך שמונה שניות בלבד והודחה על ידי נטליה.
לילה לאחר מכן, מורגן ולוגאן ניצחו את דנה ברוק ונטליה בקרב העפלה לקרב תא ההדחות זוגות אשר יקבע את אלופות זוגות הנשים הראשונות של ה-WWE במסגרת אירוע תא ההדחות.
ב-4 בפברואר, מורגן הפסידה לרונדה ראוזי כתוצאה מהכנעה.
ב-11 בפברואר, מורגן ולוגאן השתתפו בקרב זוגות משולש, שבו הזוג המפסיד ייאלץ להיכנס ראשון לקרב תא ההדחות; מאחר שביילי הוצמדה לניצחון על ידי ג'קס, הזוג של ביילי ובנקס נקבע שייכנס ראשון לקרב תא ההדחות.
בקרב תא ההדחות, שנערך ב-17 בפברואר, מורגן ולוגאן נכנסו כמספר השלישי, אך הודחו לבסוף על ידי טמינה וניה ג'קס.
ב-25 במרץ, מורגן הפסידה לבקי לינץ' בזמן של דקה ו-18 שניות במסגרת אתגר "נצח את השעון".
ב-16 באפריל, מורגן הועברה לתוכנית סמאקדאון כחלק מהסופרסטאר שייק-אפ ולמעשה הופרדה מצוות ה-Riott Squad.
ב-16 ביולי, מורגן ערכה את קרב הבכורה שלה בתוכנית, כשהפסידה לשארלוט פלייר כתוצאה מהכנעה.
היא לא נטלה חלק באף קרב מאז והועברה ב-14 באוקטובר בחזרה לתוכנית Raw כחלק מהערב השני של הדראפט לשנת 2019. ב-9 בדצמבר בתוכנית Raw, שודר פרומו על חזרתה של מורגן.
שבוע לאחר מכן, עוד פרומו שודר, כשהפעם היא ציינה שהיא חייבת להשמיד את עצמה כדי שתוכל לגלות את עצמה מחדש.
היא חזרה להופיע על המרקע ב-30 בדצמבר כחלק מעלילת החתונה של בובי לאשלי ולאנה, כשקטעה את חתונתם והצהירה על אהבתה ללאנה.
לאחר שלאנה תקפה אותה, היא התייצבה לצד רוסב, שהיה מעורב בפיוד נגד לאשלי ולאנה.
ב-20 בינואר 2020, מורגן ורוסב הפסידו בקרב זוגות מעורב ללאנה ובובי לאשלי.
באירוע הרויאל ראמבל, שנערך ב-26 בינואר, מורגן התחרתה בקרב הרויאל ראמבל המסורתי, כשנכנסה לקרב כמספר השביעי, הספיקה להדיח את לאנה, אך הודחה על ידי אותה לאנה לאחר שהיא כבר לא הייתה חלק מהקרב.
מורגן ניצחה את לאנה בקרבות יחידים בשני מקרים, האחד ב-27 בינואר, והאחר ב-3 בפברואר, כשמיד לאחר קרב זה, רובי ריוט ביצעה את חזרתה לארגון ותקפה את מורגן.
ב-2 במרץ, מורגן ניצחה בקרב יחידים את רובי ריוט כאשר שרה לוגאן שימשה כשופטת המיוחדת.
באירוע תא ההדחות, שנערך ב-8 במרץ, מורגן נכנסה לקרב תא ההדחות כמספר החמישי, אך הודחה על ידי המנצחת בקרב, שיינה בייזלר.
לילה לאחר מכן בתוכנית Raw, מורגן ונטליה הפסידו בקרב זוגות לאסקה וקיירי סיין.
במופע המקדים ללילה השני של האירוע רסלמניה 36, שהוקלט ב-25 וב-26 במרץ (ושודר ב-5 באפריל), מורגן ניצחה את נטליה.
לילה לאחר מכן בתוכנית Raw, מורגן רשמה הפסד לאסקה.
ב-20 וב-27 באפריל, מורגן ניצחה את רובי ריוט.
ב-4 במאי, מורגן נחלה הפסד לשארלוט פלייר בקרב שאינו היה על אליפות הנשים של NXT של פלייר.
ב-22 ביוני, מורגן נחלה הפסד לנטליה, כשמיד לאחר מכן רובי ריוט ניסתה לנחם אותה, ניסיון אותו מורגן דחתה.
ב-3 באוגוסט, ריוט הציעה למורגן לאחד את ה-Riott Squad מחדש, אך היא נקטעה על ידי The IIconics (בילי קיי ופייטון רויס), שהעליבו את השתיים; כתוצאה מכך, קרב בין הזוגות נקבע ובו מורגן וריוט ניצחו את האחרונות.
שבוע לאחר מכן, מורגן הפסידה לפייטון רויס.
במופע המקדים לאירוע פייבאק, שנערך ב-30 באוגוסט, מורגן ורובי ריוט ניצחו את The IIconics.
מורגן ורובי ריוט היו אמורות להתחרות על אליפות זוגות הנשים של ה-WWE נגד אלופות הזוגות, ניה ג'קס ושיינה בייזלר באירוע התנגשות של אלופים, אך עקב אי כשירותן של האלופות, הן התמודדו על חגורות האליפות לבסוף ב-5 באוקטובר בפרק של התוכנית Raw, בקרב שבו הן לא הצליחו לזכות באליפות הזוגות.
ב-13 בנובמבר, מורגן ניצחה את צ'לסי גרין, נטליה וטמינה בקרב מרובע אשר קבע את זהות המעפילה לקבוצת סמאקדאון לקראת קרב הדחות הנשים המסורתי של אירוע סדרת ההישרדות.
ב-11 וב-18 בדצמבר, מורגן ורובי ריוט ניצחו בקרב זוגות את בילי קיי ונטליה ולאחר מכן את קיי וטמינה.
ב-15 בינואר 2021, מורגן הפסידה לנטליה לאחר הפרעה של בילי קיי.
ב-12 בפברואר, מורגן הפסידה לביילי, גם הפעם בשל הפרעה של בילי קיי.
ב-26 בפברואר, מורגן נחלה הפסד בקרב יחידים לטמינה.
בלילה הראשון של האירוע רסלמניה 37, שנערך ב-10 באפריל, מורגן וריוט השתתפו בקרב זוגות מרובה משתתפות, שבו הן לא הצליחו להפוך לטוענות לכתר לאליפות זוגות הנשים של ה-WWE, משום שהן הפסידו למנצחות בקרב אשר היו נטליה וטמינה.
ב-28 במאי, מורגן וריוט הפסידו לנטליה וטמינה בקרב שאינו היה על אליפות זוגות הנשים של ה-WWE.
ב-2 ביוני, ריוט שוחררה מהחוזה שלה בארגון, צעד שהוביל לפירוק הצמד בפעם השנייה.
ב-4 ביוני, מורגן הפסידה בקרב יחידים לכרמלה.
מנגד, היא הצליחה לנצח את אותה כרמלה ב-11 וב-25 ביוני.
ב-2 ביולי, מורגן ניצחה את זלינה וגה בקרב החזרה לארגון של האחרונה.
לאחר שנודע שכרמלה תפסה את מקומה של ביילי בקרב האליפות מול ביאנקה בלאייר, מכיוון שביילי ספגה פציעה במהלך אימון; פציעה שהשביתה אותה למשך כתשעה חודשים, ב-9 ביולי בפרק של התוכנית סמאקדאון, נודע שמורגן תתפוס את מקומה של כרמלה בקרב הכסף בבנק של הנשים באירוע כסף בבנק.
באירוע זה, שנערך ב-18 ביולי, מורגן השתתפה בקרב הכסף בבנק של הנשים, שבסופו ניקי A.S.H.
ב-24 בספטמבר בפרק של התוכנית סמאקדאון, מורגן הפסידה בקרב יחידים לזלינה וגה.
יומיים לאחר מכן, במופע המקדים לאירוע חוקי אקסטרים, מורגן ניצחה את כרמלה.
ב-8 באוקטובר בפרק של התוכנית סמאקדאון, מורגן השתתפה בטורניר כתר המלכה הראשון בתולדות הארגון; לעומת זאת, היא הודחה כבר בסיבוב הראשון על ידי כרמלה.
מנגד, היא נחלה הפסד לאותה כרמלה ב-25 באוקטובר בפרק של התוכנית Raw.
ב-8 בנובמבר בפרק של התוכנית Raw, היא השתתפה בקרב מחומש מול ריאה ריפלי, ביאנקה בלאייר, המלכה זלינה וכרמלה אשר קבע את זהות המועמדת לאליפות הנשים של Raw, שבסופו מורגן ניצחה.
ב-6 בדצמבר בפרק של התוכנית Raw, מורגן כשלה בניסיונה לזכות באליפות הנשים לאחר שהפסידה לאלופת הנשים, בקי לינץ'.
באירוע Day 1, שנערך ב-1 בינואר 2022, מורגן לא הצליחה לזכות באליפות הנשים לאחר שהפסידה בקרב מול האלופה, לינץ'.
ב-10 בינואר 2022 בפרק של התוכנית Raw, מורגן השתתפה בקרב משולש נגד ביאנקה בלאייר ודודרופ אשר קבע את הטוענת לכתר לאליפות הנשים באירוע הרויאל ראמבל, שבסופו דודרופ ניצחה.
ב-7 בפברואר, מורגן הפסידה בקרב יחידים לדודרופ.
ב-7 במרץ, מורגן וריאה ריפלי ניצחו את אלופות זוגות הנשים, כרמלה והמלכה זלינה וכתוצאה מכך התווספו לקרב על חגורות האליפות בלילה השני של רסלמניה 38. ב-9 במאי, מורגן הפסידה לריאה ריפלי כתוצאה מהכנעה.
ב-30 במאי, מורגן גברה על ריאה ריפלי.
באירוע גיהנום בכלוב, שנערך ב-5 ביוני, מורגן, AJ סטיילס ופין באלור הפסידו לקבוצת The Judgment Day (אדג', דמיאן פריסט וריאה ריפלי).
באירוע כסף בבנק, שנערך ב-2 ביולי, מורגן ניצחה בקרב הכסף בבנק של הנשים, כשמאוחר יותר היא פדתה את החוזה שהובטח לה על אליפות הנשים של סמאקדאון לאחר הגנתה המוצלחת של רונדה ראוזי על תוארה מול נטליה וכתוצאה מכך זכתה באליפות הנשים של סמאקדאון, שהייתה אליפות הנשים הראשונה שלה בקריירה.
ב-15 ביולי, מורגן גברה על נטליה בקרב שאינו היה על חגורת האליפות.
בקרב החוזר בין מורגן לבין ראוזי באירוע סאמרסלאם, שנערך ב-30 ביולי, מורגן שמרה על תוארה.
ב-19 באוגוסט, מורגן גברה על שוטצי בקרב שאינו היה על תוארה.
באירוע Clash at the Castle, שנערך ב-3 בספטמבר, מורגן רשמה הגנה מוצלחת נוספת על התואר, הפעם מול שיינה בייזלר.
ב-23 בספטמבר, מורגן ניצחה את לייסי אוואנס בקרב שאינו היה על תוארה.
באירוע חוקי אקסטרים, שנערך ב-8 באוקטובר, מורגן הפסידה את חגורת האליפות לרונדה ראוזי במסגרת קרב חוקי אקסטרים.
ב-16 בדצמבר, מורגן וטיגן נוקס כשלו בניסיונן לזכות באליפות זוגות הנשים של ה-WWE לאחר שהפסידו לאלופות הזוגות, Damage CTRL (דקוטה קאי ואיאו סקיי).
ב-3 במרץ, מורגן נחלה הפסד לריאה ריפלי.
בשנת 2023 שיחקה בסרט המותחן הקומי "אומנות ההרג" (אנ') בתפקיד קטן.
PWI דירג אותה במקום ה-12 מתוך 250 המתאבקות הטובות ביותר לשנת 2024
אליפות הנשים העולמית של ה-WWE (פעמיים)
אליפות זוגות הנשים של ה-WWE (4 פעמים) - ביחד עם ראקל רודריגז
מחזיקת מזוודת "כסף בבנק" (2022)
רבי יהודה ליב חנה'ליש (נפטר בכ"א בשבט ה'שנ"ו; מכונה בדרך כלל: ר' ליב חנליש, ובראשי תיבות: מהרל"ח או מהר"ל מלובלין) היה ראש ישיבה בלובלין, ומחבר "חידושי מהרל"ח" על ספר ארבעה טורים.
רבי ליב נולד לרבי מאיר מטנהויזן, והיה אחיו של רבי יעקב תמרליש (הראשון).
למד אצל הרמ"א, שהיה גם קרוב משפחתו.
התיישב בעיר לובלין וניהל שם ישיבה יחד עם אחיו יעקב.
יש שסברו שכיהן כאב"ד לובלין, ואף הציעו לזהות אותו עם ר' ליבא אב"ד לובלין הנזכר בשו"ת הב"ח.
אולם, הוא אינו מכונה אב"ד, ונראה שלא היה מרא דאתרא ולא נשא במשרה רשמית בלובלין.
נפטר בלובלין ביום כ"א בשבט שנ"ו, ונקבר בבית הקברות היהודי הישן שבעיר.
בישיבתו הרצה רבי ליב שיעורי הלכה בספר "ארבעה טורים".
לבקשת תלמידיו העלה את ביאוריו על הכתב והתכוון להדפיסו ולהוציאו לאור, אך הוא נפטר באמצע ההדפסה.
אחיו רבי יעקב סיים להדפיס את ספרו על חלק "אורח חיים" בשם "ויגש יהודה" שיצא לאור כשלש וחצי שנים אחר פטירתו, ביום כ"ו באלול שנ"ט.
הספר לא נדפס שוב והוא לא היה נפוץ.
בין השנים תק"נ-תקנ"ו, הדפיס רבי מיכאל שמעון מייא את הטורים בדפוס דיהרנפורט.
בחלק אורח חיים שבמהדורה נוסף מדור חדש בשם "חידושי מהרל"ח" בו נאספו חידושים מתוך הספר "ויגש יהודה" (בקיצור), ובשאר החלקים נדפס מדור בשם "חידושי הגהות" שאין מקורו בדברי מהרל"ח.
לימים שונה השם בעקבות שאר חלקי הטור, וחידושי מהרל"ח כונו גם כן בשם "חידושי הגהות".
בשל כך, ישנם דפוסים שבטעות ייחסו את כלל ההגהות למהרל"ח.
מאז מהדורה זו, מודפסים חידושי מהרל"ח בכל מהדורות הטור המודפסות.
ליב דוסון היא זמרת-יוצרת בריטית.
דוסון נולדה ב-7 באוגוסט 1998 בשפרטון שבממלכה המאוחדת.
ב-2 בנובמבר 2016, היא הוציאה את אלבום המוזיקה הראשון שלה, Open Your Eyes.
ב-16 בנובמבר 2018, היא הוציאה את אלבום המוזיקה השני שלה, Bedroom.
אוליביה "ליב" בורי היא מנחת טלוויזיה בריטית ושחקנית פוקר לשעבר, והאישה הראשונה אשר זכתה בצמיד אליפות העולם בפוקר ובתואר בסבב הפוקר האירופי.
בורי החלה לשחק פוקר ב-2005 כחלק מתוכנית הטלוויזיה "Ultimatepoker.com Showdown", בה משתתפים ללא ניסיון בפוקר מודרכים על ידי שחקנים מוכרים.
בין מאמניה במהלך התוכנית היה פיל הלמות.
ב-2010 זכתה בתואר בסבב הפוקר האירופי, באליפות אשר התקיימה בסן רמו, בטורניר שהיה הגדול ביותר באירופה בזמנו.
ב-2017 זכתה בצמיד אליפות העולם בפוקר בטורניר זוגי יחד עם בן זוגה איגור קורגנוב, ובכך הייתה לאישה הראשונה הזוכה בתארים ב-2 הסבבים החשובים.
בורי זכתה 3 פעמים ברצף בתואר אשת השנה בפוקר, מ-2014 עד 2016. בנובמבר 2019 הודיעה שהיא פורשת ממשחק.
ב-2024 סיימה בורי במקום הרביעי באירוע המרכזי של סבב אליפות העולם בפוקר באיי בהאמה, וזכתה בפרס של 2.8 מיליון דולר, הזכייה הגבוהה ביותר של אישה במסגרת הסבב.
נכון לדצמבר 2024, בורי זכתה בסך של כ-6.7 מיליון דולר מטורנירי פוקר.
בורי בעלת תואר בפיזיקה ואסטרופיזיקה מאוניברסיטת מנצ'סטר.
בזמן לימודיה ניגנה בגיטרה בלהקת "Dissonance".
בורי תומכת בולטת ברעיון האלטרואיזם אפקטיבי, וב-2014 ייסדה את "Raising for Effective Giving" המקדם את רעיון הנתינה הפילנתרופי, יחד עם שחקני הפוקר איגור קורגנוב, פיל גרויסם וסטיבן הובר.
ליאת שמרי-זאבי (נולדה ב-16 באוקטובר 1973) היא דוקטור לטיפול באמנות חזותית, פסיכותרפיסטית, חוקרת, מנחת קבוצות ומפתחת מודל הדרכת הורים מבוססת אמנות (Art Based Parental Training).
מכהנת, נכון ל-2023, כראש התכנית לטיפול באמנות חזותית, בדרגת מרצה בכירה, בקריה האקדמית אונו וכראשת המועצה העליונה לטיפול באמנויות.
שמרי-זאבי היא בעלת תואר ראשון בחינוך מהאוניברסיטה העברית בירושלים (2000), תואר בטיפול באמנות מהמכללה האקדמית בית ברל (2002), ותואר מוסמך במנהל עסקים מהמכללה למינהל (2006).
בשנת 2018 קיבלה תואר דוקטור מאוניברסיטת חיפה , נושא הדוקטורט שלה 'יעילות השימוש בטכניקות מבוססות אמנות במסגרת הדרכת הורים' בהנחיית פרופ' יוסף גוטמן ופרופ' דפנה רגב.
ספרה הראשון, "יוצרים הורות", נכתב במשותף עם ד"ר דליה קדם-סרביה ויצא לאור ב-2023 בהוצאת אוניברסיטת חיפה.
בשנת 2014 החלה שמרי-זאבי להרצות ב (כיום תחת הקריה האקדמית אונו), שם היא עדיין מרצה בתוכנית לתואר שני בטיפול באמנות חזותית, זאת, במקביל לתפקידה כראשת התוכנית החל משנת 2021 (בה החליפה את פרופסור דליה מררי).
בשנים 2014–2021 שימשה כמרצה מן החוץ ולאחר מכן כמרצה בכירה באוניברסיטת חיפה בחוג לטיפול באמצעות אמנות, במקביל בשנים 2018–2021 עבדה במכללה האקדמית בית ברל כמרצה בכירה.
בשנת 2018 פרסמה את מאמרה בנושא "הטמעת טכנולוגיית מציאות מדומה בטיפול באמנות בקרב מתבגרים" : Making Art Therapy Virtual: Integrating Virtual Reality Into Art Therapy With Adolescents, המאמר זכה לתהודה נרחבת מאז שפורסם, שמרי-זאבי היא מחלוצות החוקרות את שילוב טכנולוגיית המציאות המדומה בטיפול באמנות והציגה את מחקרה בכנסים בישראל ובעולם.
שמרי-זאבי מכהנת כראש המועצה העליונה לטיפול באמנויות החל משנת 2022 וכחברה במועצה משנת 2021. בשנת 2019 שימשה כחברה בוועדה בנושא משרד החינוך.
המועצה היא גוף התנדבותי הפועל למעמדו ופיתוחו של מקצוע הטיפול באמנות בישראל והסדרת המקצוע בחקיקה.
שמרי-זאבי נולדה והתחנכה בקיבוץ עין שמר, נכדתו של המשורר והסופר אריה שמרי ממייסדי קיבוץ עין שמר.
במסגרת שירותה הצבאי שירתה בחטיבת הנח"ל, מתגוררת בהוד השרון, נשואה ולה שתי בנות.
בתורת המשחקים, הליבה של משחק שיתופי היא קבוצה של חלוקות אפשריות של הרווח שמשיגה הקואליציה שכוללת את כל השחקנים, העונה על שתי דרישות:
יעילות: הרווח מהמשחק מחולק כולו בין השחקנים, ללא עודף.
סבירות קואליציונית: הרווח לכל קואליציה הוא לפחות הסכום אותו הייתה יכולה הקואליציה לקבל לו הייתה נפרדת מהקואליציה הכוללת את כל השחקנים.
אם הוא משחק שיתופי עם n שחקנים, וקטור תשלומים (imputation) הוא וקטור המקיים:
זה בא לציין שכל הרווח מתחלק בין השחקנים, ללא עודף.
סבירות פרטית: לכל שחקן .
זה בא לציין שלכל שחקן כדאי להצטרף לקואליציית כל השחקנים, כי בה הוא ירוויח לפחות את מה שהוא יכול להרוויח לבדו.
קבוצת וקטורי התשלומים מסומנת ב-.
וקטור תשלומים הוא בליבה אם הוא מקיים בנוסף:
סבירות קואליציונית: לכל קואליציה .